open-index/open-wikipedia-markdown huggingface dataset:
Jøkelfjorden

**Jøkelfjorden** (nordsamisk: *Jiehkervuotna*) er en fjordarm av Kvænangen i Kvænangen kommune i Troms. Fjorden har innløp mellom Nevernes i nordvest og Jøkelfjordklubben i sørøst og strekker seg 17 kilometer nordøstover til Nerisen ved Øksfjordjøkelen i botn av fjorden.

Øksfjordjøkelen er den eneste isbreen i Fastlands-Europa som kalver direkte i sjøen. Isbreens flate er på 41 km², og isbreens høyeste punkt er 1204 moh.. Den ligger innerst i Jøkelfjord, og er et imponerende skue fra sjøen. Isbreen kan også sees fra bilvei i Jøkelfjord i Kvænangen, men  opplevelsen blir større fra båtripa under breen. Kalvingen skjer hyppigst i perioden mars til juni.
Det arrangeres også vandreturer opp på breen.

Bygda Jøkelfjord (samisk: *Gulpenjárga*) ligger på sørsida et stykke inn i fjorden. Tvers over på andre sida går fjordarmen Tverrfjorden nordover. Litt nord for Jøkelfjordeidet ligger gården Saltnes og herfra og innover er det ingen flere bosetninger. Den innerste delen av fjorden kalles Isfjorden. Ved innløpet til Isfjorden går vika Skalsa nordover mot Skalsavatnet. 
Moderne havbruk er representert i Kvænangen ved bedriften Jøkelfjord Laks.
Fv365 går langs deler av sørsida av fjorden. 

## Referanser
Dyringshøi

**Dyringshøi** er et fjell i Skjåk kommune i Innlandet. Fjellet ligger i Breheimen nasjonalpark og har en høyde på  meter over havet.

## Se også
* Liste over Norges høyeste fjell

## Fotnoter



## Referanser
Isfjorden (Kvænangen)

:*«Isfjorden» har [[Isfjorden|flere betydninger]].*

**Isfjorden** (nordsamisk *Jiehkkebahta*) er den innerste delen av Jøkelfjorden i Kvænangen kommune i Troms. Fjorden har innløp mellom Salsaneset i vest og Sjolmen i øst og strekker seg fire kilometer nordover til Nerisen ved Øksfjordjøkelen i botn av fjorden.

Det er ingen bosetninger ved fjorden. To høye fjell ligger på hver sin side av fjorden, Skalsatind (1010 moh) på vestsida og Fjelltindnasen (1041 moh) på østsida. 

## Referanser
Clarence Pinkston

**Clarence Elmer «Bud» Pinkston** (født 1. februar 1900 Wichita, Kansas, død 18. november 1961) var en amerikansk stupere som deltok i de olympiske leker 1920 i Antwerpen og 1924 i Paris.

Pinkston ble olympisk mester i stuping under OL 1920 i Antwerpen. Han vant tårnstup foran svenske Erik Adlerz. Det var fjorten deltakere fra seks nasjoner som deltok i konkurransen som ble avviklet 28. og 29. august 1920. Han kom på andreplass i tre meter sviktstup bak landsmannen Louis Kuehn. Fire år senere under OL 1924 i Paris kom han på tredjeplass i både 3 meter sviktstup og 10 meter tårnstup.

## OL-medaljer
*  1920  Antwerpen - **Gull** i stuping, 10 meter tårnstup  USA
*   1920  Antwerpen - Sølv i stuping, 3 meter sviktstup  USA
*  1924  Paris - Bronse i stuping, 3 meter sviktstup  USA
*  1924  Paris - Bronse i stuping, 10 meter sviktstup  USA

## Eksterne lenker
*
Abdullah bin Tahir

**Abdullah ibn Tahir** (arabisk: عبد الله بن طاهر الخراساني ) (født ca. 798, død 844/5) var tahiridenes guvernør i Khorasan fra 828 til han døde. Han er kanskje den mest kjente av tahiridene.

Abdullahs tidlige karriere var i tjeneste hos hans far Tahir ibn Husayn med å pasifisere landområdene til kalifatet etter borgerkrigen mellom al-Amin og al-Mamun. Han etterfulgte senere sin far som guvernør i Al-Jazira, og fikk oppdraget med å beseire opprøreren Nasr bin Shabath, og overbeviste Nasr til å overgi seg mellom 824 og 826. Han ble så sendt til Egypt hvor han lyktes i å gjøre slutt på et opprør ledet av Abdullah ibn al-Sari. Han tok også Alexandria tilbake, som ble tatt av andalusiske muslimske flyktninger syv år tidligere. Etter at de ble slått tilbake, dro flyktningene til Østromerrikets Kreta og etablerte muslimsk styre der for første gang.

Abdullah ble gjort til guvernør i Khorasan etter hans brors død i 828, men han ankom Neyshabur først i 830. I mellomtiden var han opptatt med å bekjempe flere opprør. En kort stund i 829 fikk han i oppgave å stoppe khurramittenes Babak, men fikk så nye ordrer av kalifen om å dra til Khorasan og stoppe kharijitene. Abdullahs bror Ali fungerte som viseguvernør av Khorasan til han var klar til å slå seg ned i Neyshabur. 

Under hans styre som guvernør var Abdullah opptatt med saker både i de østlige og vestlige delene av sine territorier. I øst styrket han samanidene, hans vasaller i Transoxiana. Samanidene var viktige siden de kontrollerte handelen mellom Sentral-Asia og det sentrale kalifatet, inkludert handelen med tyrkiske slaver. Alidenes Muhammad ibn al-Qasim gjorde opprør i Juzjan i øst i 834, men Abdullahs styrker klarte til slutt å ta ham til fange.

Imens kom Abdullah i konflikt med den lokale herskeren i Tabaristan i vest, Mazyar bin Qarin. Som hersker av de østlige delene krevde Abdullah Tabaristan som et avhengig område og insisterte på at skatten som Mazyar skyldte kalifen skulle passere gjennom ham. Mazyar hadde derimot som mål å utvide sitt rike og ønsket frihet fra tahiridenes innflytelse. Derfor nektet han å akseptere dette og krevde at han skulle få betale sin skatt direkte til kalifen. I denne maktkampen hadde Mazyar støtte av Afshin som det ble påstått å ha ønske om å kontrollere tahiridenes land selv. Abdullah klarte å vende kalifen mot Mazyar, og ble beordret i 839 om å stoppe Mazyar. Mazyar hadde nylig konvertert til islam, men var avhengig av zoroastrismens tilhengere i provinsen. Han ble til slutt tatt til fange, sendt til Irak og henrettet. Tahiridenes kontroll over Tabaristan var dermed sikret frem til alavidenes opprør i 864.

Abdullah døde i Nayshabur, enten på slutten av 844 eller i 845. Han ble etterfulgt av sin sønn Tahir.

## Eksterne lenker
* C. E. Bosworth. «ʿAbdallāh b. Ṭāher» i *[[Encyclopædia Iranica]]*.
Bakkebyfjorden

**Bakkebyfjorden** (kvensk: **Sokkuvuono**) er en fjordarm av Reisafjorden i Nordreisa kommune i Troms. Fjorden strekker seg tre kilometer vestover til bygda Bakkeby i botn av fjorden.

Fjorden har innløp mellom Seljeholmen i nord og Bonnikaholmen i sør. Det ligger flere gårdsbruk på nordsida av fjorden, blant annet Ytre Bakkeby. Fylkesvei 866 går langs nordsida av fjorden. 

## Referanser
Den østerrikske statstraktat

Den **Østrrikske Statstraktat** (tysk: *Österreichischer Staatsvertrag*) eller **Østerrikske Uavhengighetstraktat** grunnla Østerrike som en selvstendig stat. Den ble underskrevet 15. mai 1955 i Wien på Schloss Belvedere mellom de allierte okkupasjonsmaktenes utenriksministre (Antoine Pinay for Frankrike, Harold Macmillan for Storbritannia, John Foster Dulles for USA og Vjatsjeslav Molotov for Sovjetunionen) og Østerrikes regjering. Den trådte offisielt i kraft 27. juli 1955. Den allierte okkupasjonen ble deretter avsluttet og styrkene trukket ut.

Traktatens fulle tittel var «Traktat for gjenetableringen av et selvstendig og demokratisk Østerrike, underskrevet i Wien 15 maj 1955» (tysk: *Staatsvertrag betreffend die Wiederherstellung eines unabhängigen und demokratischen Österreich, gegeben zu Wien am 15. Mai 1955*).

Etter andre verdenskrig hadde de allierte okkupert Østerrike og delt landet inn i fire okkupasjonssoner. Wien ble delt i soner på samme måte Berlin. Tidlig i 1946 ble Østerrikes regjering anerkjent og fred ble inngått med Jugoslavia i 1951. Dulles var tilbakeholden med gjøre landet nøytralt og selvstendig inntil landet hadde tilstrekkelig kapasitet til å motstå en sovjetisk invasjon og et kommunistisk kupp. Ønsket om å gjøre Østerrike nøytralt kom opprinnelig fra Moskva og kan ha vært et forsøk på å hindre Østerrike å gli inn i den USA-dominerte alliansen. Wien var den eneste byen i Winston Churchills «jernteppet»-tale som hadde sklidd ut av den sovjetiske sfæren i løpet av den kalde krigen.

## Referanser
Sauda museum

**Sauda museum** er en lokal museumsenhet som holder til i et tidligere butikklokale ved rådhuset i Sauda sentrum. Grunnstammen i den samlinga som er stilt ut er ei samling som ei tidligere kulturminnenemnd administrerte. Eiendomsretten til denne samlinga blei overført til Ryfylkemuseet gjennom vedtak i Sauda kommunestyre i 1984. Samlinga er seinere tilført nye gjenstander. Det er Sauda kommune som betaler for drifta av museet.
Aileen Riggin

**Aileen Riggin Soule** (født 2. mai 1906 Newport, Rhode Island, død 17. oktober 2002 i Honolulu, Hawaii) var en amerikansk svømmer og stuper som deltok i de olympiske leker 1920 i Antwerpen.

Soule ble olympisk mester i stuping under OL 1920 i Antwerpen. Hun vant tre meter svikstup foran tre landsmenn. Det var fire deltakere alle fra USA som deltok i konkurransen som ble avviklet 29. august 1920. Fire år senere, under OL 1924 i Paris kom hun på andreplass i 3 meter sviktstup og hun kom på tredjeplass i damenes 100 meter ryggsvømming.

## OL-medaljer
* 1920  Antwerpen -  **Gull** i stuping, 3 meter svikstup damer  USA
* 1924  Paris -  Sølv i stuping, 3 meter svikstup damer  USA
* 1924  Paris -  Bronse i svømming, 100 meter rygg damer  USA

## Referanser


## Eksterne lenker
* 
* 
*
Athlone Stadium

**Athlone Stadium** er et fotballstadion i Athlone på Cape Flats i Cape Town, Sør-Afrika. Stadionet er hjemmebanen til fotballklubbene Ajax Cape Town og Santos Cape Town. Det har en kapasitet på 30&nbsp;000 tilskuere og ble bygget i 1972.

Stadionet ble ombygget og oppgradert for å være hovedtreningsbane i Cape Town for VM i fotball 2010. Denne utbyggingen var planlagt å koste 297 millioner Rand.

## Referanser
Sulefjellet

**Sulefjellet** er et fjell i Vang kommune i Innlandet og Lærdal kommune i Vestland. Grensa går ikke over det høyeste punktet, som har en høyde på  meter over havet og ligger i Vang.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Tyske euromynter

**Tyske euromynter** er sirkulasjonsmynt av Den europeiske unions valuta euro med nasjonalt motiv for Tyskland på revers. 

## Euro
Euro (€) er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.

For bilder av den siden myntene alle EU-land har felles og en detaljert beskrivelse av mynten, se artikkelen om euromynter.

## Tysklands myntmotiver
De tyske euromyntene har tre ulike design. De laveste valørene, 1-, 2- og 5-centmynten, avbilder et eikeblad. 10-, 20- og 50-centmynten har Brandenburger Tor på den nasjonale siden, mens de høyeste valørene, 1- og 2-euromynten, viser den tyske våpenørnen. Alle myntene viser EUs tolv stjerner samt det årstallet mynten ble preget. De tyske 2 euromyntene har dessuten en tekst på kanten: *EINIGKEIT UND RECHT UND FREIHEIT*, som betyr *Enighet og rettferdighet og frihet* og er Tysklands nasjonalmotto.

Tysklands gamle valuta, den tyske marken, kan veksles inn hos landets sentralbank til ubegrenset tid.

Tyskland har preget én serie mynter.

## Referanser


## Eksterne lenker
* Den europeiske sentralbanken: Tyskland
Arvid Wallman

**Arvid Håkan C. Wallman** (født 3. februar 1901 død 25. oktober 1982) var en svensk stuper som deltok i de olympiske leker 1920 i Antwerpen og 1924 i Paris.

Wallman ble olympisk mester i stuping under OL 1920 i Antwerpen. Han vant tre meter svikstup foran tre landsmenn. Det var tjueto deltakere fra elleve nasjoner som deltok i konkurransen som ble avviklet i perioden 22. til 25. august  1920. Fire år senere, under 1924 i Paris kom han på åttendeplass i høyt stup.

Han var utdannet sivilingeniør fra Chalmers tekniska högskola.

## OL-medaljer
* 1920  Antwerpen -  **Gull** i stuping, høyt stup

## Referanser




## Eksterne lenker
*
Lyftingfonnkollen

**Lyftingfonnkollen** er et fjell i Oppdal kommune i Trøndelag. Det har en høyde på 1&nbsp;811 meter over havet.

## Se også
* Liste over Norges høyeste fjell

## Referanser
Tahir II av Khorasan

**Tahir bin 'Abd-Allah** (død 862) var tahiridenes guvernør av Khorasan fra 845 til 862. 

Mens hans far Abdullah bin Tahir hersket, ble Tahir sendt ut på steppene i nord for å holde oghuz-tyrkerne i sjakk. Han fikk antagelig assistanse fra samanidene i dette oppdraget. Da Abdullah døde i 844, utnevnte opprinnelig kalifen al-Wathiq en annen tahiride, Ishaq bin Musab, som hans etterfølger i Khorasan, men omgjorde så sin beslutning og bekreftet Tahir som guvernør.

Der var uro i noen av de ytre provinsene under hans styre. Sistan gikk for eksempel tapt for tahiridene da Salih bin al-Nadr drev ut Tahirs guvernør og tok makten der selv. Tahir døde i 862, og hans testament sa at hans unge sønn Muhammed skulle etterfølge ham som guvernør. Dette ble bekreftet av kalifen.

## Litteratur

*Bosworth, C. E., «The Tahirids and Saffarids», *The Cambridge History of Iran Volume 4: From the Arab Invasion to the Saljuqs.* R. N. Frye. London, UK: Cambridge University Press, 1975. ISBN 0-521-20093-8
Frakkfjorden

**Frakkfjorden** (også skrevet *Frakfjorden*) er en fjord i Loppa kommune i Finnmark. Fjorden har innløp mellom Kjæresnes i sørvest og Meurtan i nordøst, sør for øya Loppa, og strekker seg 8,5 kilometer sørover til Frakkfjordbotn.

Det ligger et par bosetninger ved fjorden, som Langstrand, Toften og Innerbukt på østsida og Neset og Skavnakk på vestsida. Ingen av disse har veiforbindelse til resten av kommunen. 

## Referanser
Seterfjellet

**Seterfjellet** (også skrevet *Sæterfjellet*) er et fjell i Sunndal kommune i Møre og Romsdal. Det har flere toppunkter, hvorav to har en primærfaktor på over 50 meter. Den midtre toppen er høyest med  meter over havet, mens Søre Seterfjellet er på 

## Se også
* Liste over Norges høyeste fjell

## Fotnoter



## Referanser
Hushjelp

En **hushjelp** eller **tjenestepike** er en kvinnelig tjener som utfører typisk husarbeid – matlaging, renhold, klesvask, barnepass og innkjøp av dagligvarer. En hushjelp som særlig arbeider med stuer og soverom, kalles også **stuepike** eller, hvis hun var eneste hushjelpen i husholdningen, **enepike**.

Gradvis gikk man over til å si «hushjelp» i stedet for «tjenestepike» – til også hushjelpene forsvant fra arbeidsmarkedet. Enslige menn søkte ofte etter en husholderske til å stelle huset, til også denne gruppen forsvant.

I 1880 var over halvparten av yrkesaktive kvinner i København hushjelper. I 1920 var tallet under en femtedel. I 1880 utgjorde hushjelper rundt 11 % av danske kvinner. I 1920 utgjorde de så vidt 7 %. Svært få tjente såpass at de skulle skatte av inntekten. Hushjelper flyttet mye på seg. De aller fleste stuepiker som festekontorene i København kom i kontakt med i årene 1896–1920, sluttet før arbeidsforholdet hadde vart i ett år.

## Hushjelpen i Norge
I 1875 var 46 % av Christianias yrkesaktive kvinner i «huspost». Hushjelpen var i nær kontakt med husmoren det meste av dagen. «*Enhver Husmoder er derfor meget tilfreds, naar hun ser, at hun i sin nye Stuepige har faaet en net, beskeden og velopdragen Pige som fører et dannet Sprog, er ordentlig i sin [[klesdrakt|Klædedragt]], renslig med sin Person og i sit Arbeide.*»
På landet trengte gårdkonene også hjelp til arbeidsoppgavene. I 1890-årene tjente tjenestepikene 27–33 øre dagen, mens kvinnene i industrien tjente 1 krone og 20 øre og hadde lovregulert arbeidstid. I 1937 hadde mange hushjelper 12–15 timers arbeidsdag. Etter hvert ble det vanlig å gi hushjelpen fri onsdag ettermiddag og kveld, på folkemunne kalt «duesleppet», da pikene var å se på byen. Utenom onsdagskveldene kartla SSB i 1938 at halvparten av hushjelpene fikk fri annenhver søndag etter å ha tatt middagsoppvasken. Bare 15 % hadde fast søndagsfri. 

Etter hvert fikk kvinnene flere muligheter til lønnet arbeid utenfor hjemmene. I 1908 var det flere steder mangel på tjenestepiker, mens bare Kristiansund rapporterte mangel på husholdersker. Likevel var hushjelp det vanligste yrket for kvinner helt frem til 1946. I 1948 ble det vedtatt en lov om hushjelper for å regulere arbeidsforholdene, men da var yrket allerede på vei til å forsvinne. Likevel fantes det så sent som i 1930  kvinnelige tjenere (inkludert hushjelper) i Norge, men i 1960 var der bare .

I 2008 var en utenlandsk, voksen, ofte velutdannet kvinne den nye hushjelpen i Norge. Ofte er det snakk om en *[[au pair]]*.

## Referanser


## Eksterne lenker
*
Stefanie Clausen

**Anna Stefanie Nanna Fryland Clausen** (født 1. april 1900 i København, død 2. august 1981 i Karlebo) var en dansk stuper, som deltok i de olympiske leker 1920 i Antwerpen.

Clausen ble olympisk mester i stuping under OL 1920 i Antwerpen. Hun vant 10 meter tårnstup. Det var femten deltakere fra seks nasjoner som deltok i konkurransen som ble avviklet i perioden 24. til 29. august 1920.

## OL-medaljer
* 1920  Antwerpen -  **Gull** i stuping, 10 meter tårnstup

## Eksterne lenker
*
Eumeces

* algerskink(*E. algeriensis*)
* *Eumeces blythianus*
* *Eumeces indothalensis*
* berberskink(*E. schneideri*) 

***Eumeces*** er en slekt av skinker med fire arter i Nord-Afrika og Sørvest-Asia.

Tidligere ble omtrent 50 arter med en vid utbredelse på den nordlige halvkule regnet til denne slekten, men det resulterte i at slekten ble polyfyletisk. Den gamle slekten er derfor nå delt i fire slekter som er ment å utgjøre naturlige grupper. Enkelte herpetologer plasserer de fire førstnevnte artene i slekten *Novoeumeces*, og bruker i stedet navnet *Eumeces* på den store gruppen som her kalles *[[Plestiodon]]*. De to andre slektene som ble skilt ut fra *Eumeces* er *Eurylepis* og *Mesoscincus*.

En analyse av mitokondrielt DNA publisert i 2008, viser at den nordafrikanske *Scincopus fasciatus* hører til midt i *Eumeces* i snever betydning. Den er tilpasset et liv i ørkenen, men er søsterarten til algerskinken. Artene i slekten *[[Scincus]]*, som lever i ørkenene i Nord-Afrika og Midtøsten, er også nært beslektet med *Eumeces*.

## Referanser


## Eksterne lenker
*
Liste over ordførere i Andebu

**Liste over ordførere i Andebu** viser navn, parti og funksjonsperiode for ordførere i Andebu kommune fra innføringen av formannskapslovene i 1837 til kommunen opphørte 1. januar 2020.

## Kilder

* Arne Gallis: *[http://andebu.info/tema/bygdebok/fra_bygdas_styre_og_stell.htm#Ordførere%20i%20Andebu%201838—1971. Andebu bygdebok]*, bind 1 (kulturbind), 1975
* Nils Grytnes og Ragnar Berg: *Andebu kommunes historie 1837–1991*
Arktisk råds urfolkssekretariat

**Arktisk råds urfolkssekretariat** (engelsk: *Arctic Council Indigenous Peoples Secretariat*, forkortet *IPS*) er et sekretariat for internasjonale urfolksorganisasjoner som har permanent deltakerstatus i Arktisk råd. IPS opptrer ikke på vegne av urfolkene eller deres organisasjoner, men bistår organisasjonene.

## Eksterne lenker
* Arctic Council Indigenous Peoples Secretariat (IPS), Offisiell nettside for sekretariatet (på engelsk eller russisk)
* Arktisk råd, Norske regjeringens nettside
Vikesoksa

**Vikesoksa** (også skrevet *Vikesaksa*) er et fjell i Molde kommune i Møre og Romsdal, nær kommunegrensen mot Sunndal. Det har en høyde på  moh. Fjellet reiser seg bratt opp fra Eikesdalsvatnet på vestsiden. På den andre siden ligger enden av Øksendalen. Toppen kan nås fra nord uten store vankeligheter.

## Se også
* Liste over Norges høyeste fjell
* Liste over fjell i Skandinavia

## Referanser
Blåskavlen

**Blåskavlen** er et fjell på  meter over havet i Aurland kommune i Vestland. Det er også det høyeste punktet i Aurland. En isbre på ca. 5 km² i det samme fjellområdet bærer det samme navnet, Blåskavlen. Det høyeste punktet på breen ligger  meter over havet. 

## Se også
* Liste over Norges høyeste fjell
* Liste over fjell i Skandinavia
* Liste over isbreer i Norge

## Fotnoter



## Referanser
Svartefjellet

**Svartefjellet** er et fjell i den nordlige delen av Jostedalsbreen nasjonalpark i Stryn kommune i Sogn og Fjordane. Det har en høyde på  meter over havet.

## Se også
* Liste over Norges høyeste fjell
* Liste over fjell i Skandinavia

## Referanser
Sørsamisk fonologi

**Sørsamisk fonologi**, eller **sørsamisk lydlære**, er grammatikken til språklydene i sørsamisk.

## Suprasegmental fonologi

En suprasegmental fonologisk prosess er en prosess som involverer mer enn ett segment, dvs. mer enn én lyd.

### Omlyd
Sørsamisk skiller seg fra de andre samiske språka ved at de ikke har stadieveksling. Derimot har sørsamisk omlyd, noe som vil si at rotvokalen varierer etter vokalen i bøyingssuffikset. For eksempel er det omlyd før komitativendinga *-ine*, slik at *gåetie* «hus» heter *göötine* i komitativ. Sørsamisk har 7 ulike omlydsrekker med 6 ulike kontekster.

Hvis man fyller inn med substantiv, får man denne tabellen (rad A, B, F har substantiva *klihtie jeptsie buvrie sjiellie gaevlie gåetie njueslie*, mens rad C, E viser substantiva *ærhtjoe bahtjoe rånhtjoe bearkoe baarmoe råafoe*).

## Eksterne lenker

For å se sørsamisk tekst som lydskrift, gjør følgende: Gå til denne sida, lim eller skriv inn tekst, kryss av for **Transkriber** under, og trykk **Send skjema**. Resultatet er den samme teksten på IPA-lydskrift.
Røykjeskarhøi

**Røykjeskarhøi** er et fjell i Breheimen nasjonalpark i Skjåk kommune i Innlandet og Luster kommune i Vestland. Toppen har en høyde på  meter over havet og danner grensepunkt mellom kommunene.

Fjellets primærfaktor ble i 2010 oppgitt til 175 meter, med referansesadel på Austre Kollebreen. Nyere kart viser at referansesadelen går mellom kote  og kote , altså at breen har smeltet ned og at primærfaktoren således er blitt større.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Liste over ordførere i Norge 2007–2011

**Liste over ordførere i Norge 2007–2011** er en sorterbar liste over norske ordførere med kommuneinformasjon for perioden 2007&ndash;2011.

## Noter



## Referanser
Torghattfestivalen

**Torghattfestivalen** er en musikkfestival for janitsjarkorps, brassband, storband og trommekorps som arrangeres av Brønnøysund Musikkorps (BMK) rundt St. Hans annethvert år i Brønnøysund (odde årstall), første gang i 1986, forrige gang i 2023.

Det deltar typisk 4-600 musikere fordelt på 15-20 korps, i tillegg til BMKs egne medlemmer. Alle medlemmer av BMK bidrar i ulike roller ved arrangementet, og inntektene er et viktig grunnlag for korpsets drift.

Et typisk program inneholder følgende:
* Torsdag: Mottakelser, velkomstkaffe, forspill, åpningskonsert, festivalmartna, punktkonserter, midnattskonsert 
* Fredag: Promenadekonserter, bryggekonserter, båtkonsert, vestkystmiddag, bryggedans
* Lørdag: Gågateshow, gatemarsjgalla, promenadekonserter, konsertmarsjkonkurranse, bankett
* Søndag: Konsert i «Torghatthullet» og i grillfjæra. Festivalslutt er ca. kl. 14:00
* Alle dager: Frokostkonserter, skjærgårdscruise

## Historie
Torghattfestivalen ble arrangert første gang i 1986, deretter i 1987 og hvert andre år siden.
Om man ser bort fra 1989, da forberedelsene kom for seint i gang, og 2009, har festivalen vært arrangert med mellom 500 og 600 tilreisende deltakere, begrenset av kapasitet for overnatting og bespisning.

## Eksterne lenker
* 
* Brønnøysund musikkorps - Torghattfestivalen Besøkt 18. desember 2015
A.H. Albut

**Alfred Harold «Alf» Albut** (født 1849, død 1916) var den første fulltidsansatte sekretæren i fotballklubben Newton Heath (nå kjent som Manchester United).  Han var sekretær fra 1892 og tok seg av alt klubbarbeidet fram til James West overtok i 1900.

I 1893 bidro Albut til at klubben flyttet fra North Road til Bank Road.

Han hadde kontor i 33 Oldham Road, Newton Heath, nær klubbens bane i North Road. Før han kom til Newton Heath hadde han vært ansatt i Aston Villa FC.

## Fotnoter

## Referanser
Grammatisk kategori

En **grammatisk kategori** er ei mengde (et sett) med grammatiske trekk som gjensidig utelukker (står i komplementær distribusjon til) hverandre.

Norske substantiv bøyes for eksempel i den grammatiske kategorien bestemthet, der et substantiv enten kan være i bestemt eller ubestemt form, men ikke begge deler (altså gjensidig utestenging). De grammatiske trekka tilfører ord en betydning (f.eks. vil trekket *entall* si at referenten er ett enkelt individ).

Grammatiske kategorier kan deles inn i to grupper. Inherente grammatiske kategorier uttrykker egenskaper ved ordet sjøl, mens relasjonelle grammatiske kategorier uttrykker egenskaper ved andre ord. Et eksempel på en inherent grammatisk kategori er tempus ved verb (det er verbet sjøl som er presens eller preteritum), mens genus ved adjektiv er en relasjonell grammatisk kategori (det er ikke adjektivet sjøl som er hankjønn, hunkjønn eller intetkjønn, men substantivet det står til).
Estadio El Campín

**Nemesio Camacho «El Campín» Stadion** er det største stadionet i Bogotá i Colombia. Det er hjemmebanen til Independiente Santa Fe og Millonarios, samt landslagsarena for Colombias herrelandslag i fotball, sammen med Barranquillas Estadio Metropolitano. Stadionet er oppkalt etter **Nemesio Camacho**, som var tidligere leder for det den gang eksisterende gatebilsystemet i Bogotá. Han var også faren til Luis Camacho, som tilbudte landområdet der stadionet ligger i dag. Navnet **Campin** er en forenkling av «camping», siden det lå en campingplass her tidligere. Stadionet har en kapasitet på 48 600 sitteplasser, og ble bl.a. brukt til finalearena for Copa América 2001, da Colombia ble kåret til søramerikansk mester.

## Historie
Jorge Eliécer Gaitán, den gang borgermester i Bogotá, fikk ideen til å bygge stadionet i 1934. Dette sammenfalt med byens 400-årsjubileum. Dermed kunne man også arrangere «Juegos bolivarianos» der i 1938. Inntil da hadde den eneste store fotballbanen vært «La Merced», som var relativt liten i denne sammenhengen. Like etter borgermesterens forslag om å bygge stadionet, ble byen tilbudt landområder av byrådsmedlem Luis Camacho.

Til det første profesjonelle colombianske mesterskapet i 1948 var stadionkapasiteten på 23&nbsp;500 sitteplasser. Siden har det vært ombygd en rekke ganger, og toppkapasiteten var 62&nbsp;500 i 1968. Siden den gang har det blitt færre plasser på grunn av mange ombygninger og nye krav fra FIFA.

Den første fotballkampen som ble spilt her var landskampen mellom Colombia og  10. august 1938. Millionarios har spilt på «El Campin» siden 1938 og Santa Fe siden 1951. Landslaget bruker stadionet regelmessig, og det er kanskje mest kjent for finalekampen i Copa América i 2001, da  ble slått. Arenaen kan være et av flere internasjonale stadioner som muligens skal forbys av FIFA til landskamper fordi den ligger over 2500 meter over havet. Det foreligger en midlertidig konsesjon mens man behandler saken.

## Konserter

* 1973 - James Brown
* 1988 - Concierto de Conciertos og Quiet Riot
* 1991 - Information Society
* 1992 - Guns N' Roses
* 1994 - Pet Shop Boys
* 1995 - Bon Jovi og Luciano Pavarotti
* 1995 - UB40, Elton John og Sheryl Crow
* 1996 - Plácido Domingo
* 1997 - Fito Páez, Charly García, Mercedes Sosa og Celia Cruz
* 1998 - Fania All-Stars
* 2000 - Shakira
* 2004 - The Offspring
* 2012 - Paul McCartney
* 2012 - Lady Gaga
* 2013 - Justin Bieber
* 2014 - One Direction
* 2015 - Foo Fighters
* 2015- KISS
* 2016 - The Rolling Stones
Sørsamisk-norsk ordbok

***Sydsamisk-norsk ordbok ; Åarjelsaemien-daaroen baakoegærja*** er ei ordbok skrevet av Knut Bergsland og Lajla Mattson Magga. Boka kom ut i 1993 på Iđut. 

Den er, sammen med Sydsamisk-svensk-sydsamisk ordbok fra 2007, den eneste ordboka som er publisert med en normert sørsamisk rettskriving. Den viktigste kilden for denne ordboka er Gustav Hasselbrinks trebinds ordbok *[[Südlappisches Wörterbuch]]*, men den har også henta materiale fra alle andre tilgjengelige kilder, Halász og Lagercranz sine tekster, og framfor alt Bergsland sine egne tekster.

Sørsamisk-norsk ordbok er deskriptiv heller enn normativ på den måten at den i valget mellom to dialektformer nevner begge formene.

Lajla Mattsson Magga har også utgitt en *Norsk-sydsamisk ordbok* i 2009.
## Bibliografi
* *Åarjelsaemien-daaroen baakoegærja = Sydsamisk-norsk ordbok*. Idut forlag, 1993. ISBN 82-7601-010-5 (ebok fra bokhylla.no)
* *Norsk-sydsamisk ordbok*. Idut, 2009. ISBN 978-82-7601-178-4
Grunnfjorden (Skjervøy)

**Grunnfjorden** er en fjord på sørsiden av Arnøya i Skjervøy kommune i Troms. Fjorden har innløp fra Kågsundet mellom Draugneset og Stakeneset og strekker seg to kilometer nordover til Sjøvollan.

Rundt fjorden ligger gården Grunnfjord og bygda Arnøyhamn. Navnet Grunnfjord ble også brukt på bygda, men da det i 1931 ble etablert postkontor her fikk det navnet Arnøyhamn siden navnet Grunnfjord var i bruk annet sted. Etter hvert ble Arnøyhamn også det vanlige navnet som ble benyttet på bygda. 

Fv347 går rundt hele fjorden. 

## Referanser
Enkeltdistanse-NM på skøyter 2009

**Enkeltdistanse-NM på skøyter 2009** ble avholdt i Vikingskipet på Hamar 1.-2. november 2008. Hedmark Skøytekrets var arrangør av mesterskapet. 500 meter ble bare gått en gang, og norske mestre på 5 000 meter kvinner og 10 000 meter menn ble kåret under NM allround 2009 på Gol. 

## Program

## Medaljesammendrag
### Herrer

:MR = Ny mesterskapsrekord
:BR = Ny banerekord
:10 000 meter enkeltdistanse-NM ble arrangert samtidig med avsluttende distanse under Allround-NM 2009 som ble arrangert på Gol og Glitre stadion.

### Damer

:BR = Ny banerekord
:5 000 meter enkeltdistanse-NM ble arrangert samtidig med avsluttende distanse under Allround-NM 2009 som ble arrangert på Gol og Glitre stadion.

## Resultater herrer
### 500 meter herrer

### 1 000 meter herrer

### 1 500 meter herrer

### 5 000 meter herrer

## Resultater damer
### 500 meter damer

### 1 000 meter damer

### 1 500 meter damer

### 3 000 meter damer

## Eksterne lenker
* NMs hjemmeside
* 
* 
*  Resultater på SpeedskatingResults.com
Notiophilus metallicus

***Notiophilus metallicus*** er navnet på en bille i slekten *[[Notiophilus]]*. Navnet kan referere til flere arter i slekten. Det er synonym for minst to arter:

* *Notiophilus. metallicus* G.R. Waterhouse, 1833 – *[[Notiophilus aquaticus]]* (Linnaeus, 1758)
* *Notiophilus. metallicus* G.R. Waterhouse, 1833 – *[[Notiophilus quadripunctatus]]* Dejean, 1826

## Referanser
Albert White (stuper)

**Albert «Al» Cosad White** (født 14. mai 1895 død 8. juli 1982) var en amerikansk stuper som deltok i de olympiske leker 1924 i Paris.

White ble olympisk mester i stuping to ganger under OL 1924 i Paris. Han vant både tre meter svikstup og 10 meter tårnstup.

## OL-medaljer
*  1924  Paris - **Gull** i stuping, 3 meter svikstup  USA
*  1924  Paris - **Gull** i stuping, 10 meter tårnstup  USA

## Referanser


## Eksterne lenker
*
Grunnfjorden (Senja)

**Grunnfjorden** er en fjord på vestsiden av øya Senja i Senja kommune i Troms. Fjorden strekker seg 3,5 kilometer østover til Grunnfarnesbotn. Fjorden har innløp fra Andfjorden mellom Nattmonneset og Blankhola. På nordsida av fjorden ligger bygda Grunnfarnes.

Fylkesvei 232 går på nordsiden av fjorden.

## Referanser
Mitsubishi Space Star

**Mitsubishi Space Star** er en bilmodell som ble produsert av Mitsubishi Motors på NedCar fabrikken i Nederland. Modellen er primært solgt på det europeiske markedet. Bilen er bygget på samme plattform som Mitsubishi Carisma og Volvo S40, den ble produsert fra 1998 til 2005.

Space Star er kun produsert i en generasjon, den hadde en liten ansiktsløftning i 2002. I 2001 gjennomgikk modellen EuroNCAP sin krasjtest, den fikk der tre stjerner for passasjerenes sikkerhet og to stjerner for sikkerheten til fotgjengere.

Den rimeligste utgaven ble levert med en 1.3&nbsp;L bensinmotor som ga 80-84 HK. Den ble også levert med en 1.6&nbsp;L med 97 HK og fra 2003 en 1.8&nbsp;L med 112 HK. En toppmodell med 1.8&nbsp;L GDI-motor som gav 121 HK ble levert til 2002. I 2002 kom også en 1.9&nbsp;L DI-D dieselmotor på 101 HK, og i 2003 1.9&nbsp;L DI-D S på 115 HK. Alle motorutgavene var firesylindrede rekkemotorer.
Dicheirotrichus gustavii

***Dicheirotrichus gustavii*** er en av billene i delgruppen (underfamilien) markløpere (Harpalinae) i familiegruppen løpebiller.

## Utbredelse
*Dicheirotrichus gustavii* finnes i nord til De britiske øyer, Norden og  Baltiske land i Europa, østover  i Asia til Sibir og nordvest i Kina. Den er registrert fra Norge.

## Utseende
*Dicheirotrichus gustavii*  er 5,2-7,5 mm lang og er gult og svart farget i et broket mønster. Den mangler den korte (avkortede) skutullarstrimlen på dekkvingene.  Dekkvingene har også fin kort hårbekledning. (Krever forstørrelse for å se).  Antennens fjerde ledd med fine korte hår og en lang børste/børster i spissen.

## Levevis
*Dicheirotrichus gustavii* er vanligst i vegetasjonen nær havstrender.  Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Eksterne lenker
* 
* ''Dicheirotrichus gustavii'' - Database Carabidae of the World Bilde
* ''Dicheirotrichus gustavii'' - Ground Beetles of Ireland
* Norsk Entomologisk forening
Karl-Gustav Gjertsen

**Karl-Gustav Gjertsen** (født 10. november 1953 i Flakstad i Lofoten) er en norsk billedkunstner, illustratør, humorist og forfatter. Han har særlig arbeidet med skulptur og grafikk, og kunsten hans er ofte preget av humor og ordspill.

## Utdannelse
Karl-Gustav Gjertsen er utdannet ved Statens høgskole for kunsthåndverk og design i Bergen (1971–1975) og har lærerutdanning fra Statens Yrkespedagogiske Høyskole (1983–1984).

## Kunstnerisk virke
Han debuterte på Høstutstillingen i 1975 og er innkjøpt av blant annet Norsk kulturråd og Riksgalleriet. Han har utsmykket flere offentlig bygg. Han har dessuten gitt ut bøker med illustrasjoner laget som linoleumssnitt. Han står bak veggutsmykningen i trappeoppgangen i Narvik kulturhus.

Karl-Gustav Gjertsen har også hatt kunstelever.

## Annet
Karl Gustav har flere ganger deltatt i NRKs nordnorske underholdningsprogram *[[Du skal høre mye]]*. Han bor og arbeider i Narvik.

## Bibliografi, illustrerte bøker
* 1993: *Hvalmanakken* – fortellinger
*  – humor
*  – billedbok for voksne
* 
*  

## Referanser


## Eksterne lenker
* Omtale av portrettprogram av kunstneren sendt på NRK Fjernsynet 2004
* Litteraturnett Nord-Norge om Karl-Gustav Gjertsen
Haplogruppe

**Haplogruppe** fra «ἁπλο-» (gresk *haplo-*: enkel eller enkelt (i motsetningen til dobbelt)) + «gruppe», er innenfor forskningen av molekylærevolusjon en gruppe av tilsvarende haplotyper som deler en felles stamfar med en enkel nukleotid polymorfisk (SNP) mutasjon. Ettersom en haplogruppe består av tilsvarende haplotyper er dette hva som gjør det mulig å forutsi en haplogruppe fra haplotyper. En SNP-test bekrefter en haplogruppe. Haplogrupper blir gitt bokstaver i alfabetet, og en forbedring består av et tilleggstall og bokstavkombinasjoner, eksempel R1b1 eller R1a. Y-kromosom og mitokondrielt DNA-haplogruppe har ulike haplogruppebetegnelser. Haplogrupper vedrører datering nedarvelse som går tilbake tusener av år

I menneskelig genetikk er haplogrupper oftest studert som Y-kromosom  (Y-DNA)-haplogrupper og mitokondrielt DNA (mtDNA)-haplogrupper, begge kan bli brukt for definere befolkningens arveanlegg. Y-DNA blir gitt videre kun langs den mannlige linje mens mtDNA blir gitt videre kun langs den kvinnelige linje.

## Referanser


## Eksterne lenker
* Family Tree DNA: Y-DNA Haplotree
* Family Tree DNA: mtDNA Haplotree
* YFull: YTree
* YFull: MTree
* Phylotree: mtDNA Tree
* World Families Network
Eduardo Lara

**Eduardo Lara Lozano** (født 4. september 1959 i Pradera (Valle del Cauca), Colombia) er midlertidig sjef for Colombias herrelandslag i fotball, og ble tilsatt i sin stilling 19. september 2008. Han fikk jobben å lede landslaget i de to VM-kvalifiseringskampene (til Fotball-VM 2010) mot  og . Han overtok etter at Jorge Luis Pinto fikk sparken av det colombianske forbundet.

Han har tidligere vært ansvarlig for Colombias ungdomslandslag på alle nivå, en jobb han fikk etter Reynaldo Rueda fikk opprykk til seniorlandslaget. Lara satser på hard disiplin blant sine spillere, og har mange ganger utelatt spillere for å bryte lagreglene. Et eksempel er Dayro Moreno og fire andre spillere på U-17 landslaget som skulle til U-17 verdensmesterskapet i Korea, men ble utelatt fra troppen på grunn av drikking.

Han ledet Colombias U-20 landslag til å vinne den søramerikanske kvalifiseringen til verdensmesterskapet i 2005, der de tapte kvartfinalen mot Argentina (som senere ble mester). I 2007 klarte ikke hans U-20 landslag å kvalifisere seg til VM, men det gjorde derimot U-17 landslaget etter at de endte på andreplass i den søramerikanske kvalifiseringen.
Stig Morten Hammersborg

**Stig Morten Hammersborg** (født 12. mars 1968 i Sande i Vestfold, død 24. oktober 2019 i Bergen) var anestesilege ved Haukeland universitetssykehus i Bergen. Hammersborg var utdannet ved Universitetet i Bergen og Norges teknisk-naturvitenskapelige universitet. Han forsket ved Universitetet i Bergen på hypotermi og hadde stilling som overlege ved Haukeland universitetssykehus.  

## Bibliografi
;Vitenskapelige artikler, medforfatter
*«Time course variations of haemodynamics, plasma volume and microvascular fluid exchange following surface cooling: an experimental approach to accidental hypothermia» (*Resuscitation*, 2005)
*«Mean arterial pressure about 40 mmHg during CPB is associated with cerebral ischemia in piglets» (*Scandinavian Cardiovascular Journal*, 2006)
*«Reduced fluid gain during cardiopulmonary bypass in piglets using a continuous infusion of a hyperosmolar/hyperoncotic solution» (*Acta Anaesthesiologica Scandinavica*, 2006)
*«Low perfusion pressure during CPB may induce cerebral metabolic and ultrastructural changes» (*Scandinavian Cardiovascular Journal*, 2007)
*«Intraoperative fluid balance during cardiopulmonary bypass: effects of different mean arterial pressures» (*Perfusion*, 2007)
*«Surface cooling versus core cooling: Comparative studies of microvascular fluid- and protein-shifts in a porcine model» (*Resuscitation*, 2008)
*«Capillary leakage in post-cardiac arrest survivors during therapeutic hypothermia - a prospective, randomised study» (*Scandinavian Journal of Trauma, Resuscitation and Emergency Medicine*, 2010) 
*«Isolation of interstitial fluid in skin during volume expansion: evaluation of a method in pigs» (*American Journal of Physiology. Heart and Circulatory Physiology*, 2010)
*«Repeated magnetic resonance imaging and cerebral performance after cardiac arrest-A pilot study» (*Resuscitation*, 2011)
*«Isoflurane in contrast to propofol promotes fluid extravasation during cardiopulmonary bypass in pigs» (*Anesthesiology*, 2013)
*«Does insulin impact cold-induced fluid- and protein-extravasation?» (*Cryobiology*, 2015)
*«Brain changes in Hypothermia: Surface-versus Core-cooling in Pigs». (*Journal of Forensic Science and Research, 2017)*

## Referanser


## Eksterne lenker
Vestlige italovestlige språk

**Vestlige italovestlige språk** er en av to undergrupper av italovestlige språk. Den andre er østlige italovestlige språk.

## Inndeling
***[[Pyrineisk-mozarabiske språk]]**: Aragonesisk og mozarabisk
***[[Galloiberiske språk]]**: Spansk, portugisisk, galisisk, ladino, katalansk, Öil-språk (deriblant fransk) og flere andre språk i Frankrike
****[[Galloitaliske språk]]**: Piedmontesisk, ligurisk, vestlig lombard, østlig lombard og emiliano-romagnolo
****Veneto-språk**: Veneto og istro-veneto
***Retoromanske språk**: Retoromansk, ladin og marilenghe
Demaratos korinteren

**Demaratos korinteren** var far av Lucius Tarquinius Priscus, Romas femte konge, og bestefar av Lucius Tarquinius Superbus, Romas syvende og siste konge.

## Liv
Demaratos var en adelsmann fra Korint som kom til Italia fra Hellas som flyktning i år 655 f.Kr. Han bosatte seg i den etruskiske byen Tarquinii og giftet seg med en etruskisk kvinne. De fikk to sønner, den ene var Lucomo (Lucius) og den andre var Aruns II. Aruns døde før sin far og etterlot en gravid kvinne. Demaratos viste derimot ikke at han hadde en framtidig sønnesønn og etterlot ingenting til ham i sitt testamente. Sønnesønnen het Egerius «Den trengende», tilnavnet hadde sin opprinnelse i at han var fattig (grunnet at han ikke arvet noe). Egerius ble far til Tarquinius Collatinus, ektefelle til den legendariske Lucretia.

Demaratos’ opprinnelige navn var Lucumo, men endret det da han kom til Italia og senere bosatte seg i Roma. I henhold til Tacitus lærte han etruskerne lese- og skrivekyndighet og ble kjent som «Demaratos korinteren». 

Da Demaratos kom fra Hellas hadde han all sin rikdom med seg og introduserte gresk kultur og gresk keramikk for etruskerne og romerne. Det er antatt at han fraktet med seg keramikkhåndverkere fra Korint. Disse keramikere ble ansvarlig for utviklingen av gresk keramikk på vestkysten av Italia. Det var greske keramikere i Tarquinii og i den greske handelsstasjonen Gravisca, havnebyen til Tarquinii. I henhold til den greske reisende Pausanias var det enten hans sønn eller sønnesønn som var den første utlending som besøkte Olympia og gjorde en ofring.

## Litteratur
* Pausanias: *Guide to Greece*, overs. P. Levi, Penguin, 1979.
* Tacitus: *The Annals of Imperial Rome*, overs. M. Grant, Penguin, 1996.
* Morkot, R.: *The Penguin Historical Atlas of Ancient Greece*, Penguin, 1996.

## Eksterne lenker
* Lucretia 2
* Lucius Tarquinius Priscus
Jorge Luis Pinto

**Jorge Luis Pinto Afanador** (født 16. desember 1952 i San Gil i Santander i Colombia) er trener for Costa Ricas herrelandslag i fotball.

Han har tidligere vært landslagssjef for , uten noe særlig suksess. Han returnerte til hjemlandet Colombia for å trene det nyopprykkede laget Corporación Nuevo Cúcuta Deportivo, som han ledet til sitt første seriemesterskap noensinne. Kort tid etter (januar 2007) ble han utnevnt til ny landslagssjef for Colombia. I kvalifiseringen til VM i fotball 2010 fikk Colombia en av sine beste starter noensinne med 10 av 16 mulige poeng, og hadde en solid 3.-plass på tabellen. Opinionen snudde seg imidlertid mot Pinto etter to dårlige forestillinger mot henholdsvis  og , samt minnet om svært dårlige resultater i Copa América 2007. I det sistnevnte sluttspillet tapte laget 0-5 mot  og 2-4 mot , og røk dermed ut før cuprundene.

Pinto er en omstridt person, og har for eksempel uttalt at homofile ikke burde spille fotball ettersom dette er en «mannfolksport».

## Karriere
### Klubber
* 1984–1985:  Millonarios
* 1986–1987:  Santa Fe
* 1988–1989:  Unión Magdalena
* 1990–1991:  Deportivo Cali
* 1991–1993:  Santa Fe
* 1994–1997:  Unión Magdalena
* 1997–1998:  Alianza Lima
* 1998–1999:  Millonarios
* 1999–2000:  Alianza Lima
* 2001:  Atlético Bucaramanga
* 2002–2003:  Alajuelense
* 2003–2004:  Junior
* 2006:  Cúcuta Deportivo

### Landslag
* 2004–2005:  
* 2007–2008:  
* 2011-: 

## Meritter
* Ligamester i Colombia: 
** 2006, med Corporación Nuevo Cúcuta Deportivo
* Ligamester i Costa Rica
** 2002, med Alajuelense
** 2003, med Alajuelense
* Ligamester i Peru:
** 1997, med Alianza Lima

## Eksterne lenker
*
EM i friidrett 2006 – Spydkast menn

Øvelsen **Spydkast menn** ved EM i friidrett 2006 i Göteborg, Sverige med 24 deltagere. Kvalifiseringen ble avholdt den 7. august og finalen den 9. august 2006. 
 
Andreas Thorkildsen og Ronny Nilsen representerte Norge. Andreas Thorkildsen ble europamester, mens Ronny Nilsen ikke kvalifiserte seg til finalen.

## Resultater
### Kvalifisering
* Kvalifikasjonskrav for direktekvalifisering til finalen var 81,00 meter og ellers de til sammen 12 beste resultatene til finalen.

#### Gruppe A

#### Gruppe B

### Finalen

## Eksterne lenker
* Arrangørenes offisielle nettsted
Reinfjorden

**Reinfjorden** (nordsamisk *Boazovuotna*) er en fjordarm av Kvænangen i Kvænangen kommune i Troms. Fjorden har innløp mellom Reinfjordneset i vest og Innerneset i øst og strekker seg 2,5 kilometer nordover til gården Fjordbotn i botn av fjorden.

Bygda Reinfjord ligger på østsida av fjorden. Bygda hadde per 1. januar 2026 fire innbyggere. Reinfjord har ikke veiforbindelse til resten av kommunen, men det går hurtigbåt til Burfjord og Skjervøy. 

## Referanser
Indre Lokkarfjorden

**Indre Lokkarfjorden** (nordsamisk: *Siskkit Rohkalvuotna*) er en fjord på sørsida av Stjernsundet i Alta kommune i Finnmark. Fjorden strekker seg 2,6 kilometer sørvestover til botn av fjorden. Fjorden har innløp mellom Indre Lokkarfjordneset i vest og Tungsjøneset i øst. Gården Sommarbukt ligger på østsida av fjorden.

## Referanser
Ytre Lokkarfjorden

**Ytre Lokkarfjorden** (nordsamisk: * Oiggut Rohkalvuotna *) er en fjord på sørsida av Stjernsundet i Alta kommune i Finnmark. Fjorden strekker seg 1,5 kilometer sørover til botn av fjorden. Fjorden har innløp mellom Siiggánjárga i øst og Ytre Lokkarfjordneset i vest. Litt lengre øst ligger Indre Lokkarfjorden. Det ligger et par isolerte bosetninger innerst i fjorden.

## Referanser
Tabaristan

**Tabaristan** er en gammel region i Iran som nå tilsvarer provinsene Mazandaran og Golestan. Den strakk seg langsetter sørøst- og sørkysten til Kaspihavet og dekket et område på rundt 500&nbsp;x&nbsp;70&nbsp;km. Geografisk sammenfaller det omtrent med det eldre Hyrkania.

På grunn av sin beliggenhet, hinsides ugjennomtrengelige fjell som skilte området fra det øvrige Iran, kunne Tabaristans herskerdynasti utvikle en stor grad av selvstyre. Dette gjaldt ikke minst ziyaridene (sijaridene), som hersket fra 928 til 1090 e.Kr.

Området tilhørte i lang tid mederne, et folk som var nært beslektet med perserne. De tilhørte, gjennom et vennskapsforbund med kong Kyros II og akamenidenes verdensrike som Kyros etablerte i år 570 f.Kr.

Tabaristan delte i stor grad skjebne med naboprovinsen Gilan i vest. I perioden 1723–1736 lå begge under Russland. I 1921 omfattet Den iranske sovjetrepublikk både Gilan og Tabaristan.

## Litteratur
* Inostranzev, M. (1918) *[https://www.fulltextarchive.com/page/Iranian-Influence-on-Moslem-Literature-Part2/#p5 Iranian Influence on Moslem Literature – Appendix I: Independent Zoroastrian Princes of Tabaristan]*.
* Khalifa Uthman bin Ghani. *[http://www.witness-pioneer.org/vil/Articles/companion/29_uthman_bin_ghani.htm Islamic Conquests]*
*
Revsbotn

**Revsbotn** (nordsamisk *Jáhkovuotna*, kvensk: *Reksivuono*) er en fjord langs kommunegrensa mellom Hammerfest og Måsøy i Finnmark. Fjorden har innløp mellom Sauneset i nord og Kråkefjellneset i sør og strekker seg 20&nbsp;kilometer sørøstover til bygda Kokelv i botn av fjorden.

De største bosetningene ligger langs nordøstsida av fjorden. Slåtten er ei bygd innerst i Slåttenbukta på nordøstsida. Litt lengre inn i fjorden stikker Kvalnesklubben ut i fjorden og inn forbi her ligger den lille fjordarmen Lillefjorden og grenda Lillefjord. På sørvestsida ligger bygdene Bekkarbukt og Revsneshamn ytterst i fjorden. Disse har veiforbindelse seg i mellom, men ikke til resten av kommunen. Fjorden er 230&nbsp;meter på det dypeste, like sør for Slåttenbukta. 

Fylkesvei 889 går langs den indre delen av nordøstsida av fjorden ut til Slåtten. 

Befolkningen i Revsbotn er kystsamer. Den britisk-canadiske sosialantropologen Robert Paine er kjent for sine arbeider blant samene i Skandinavia og på tidlig 1950-tall gjorde han feltarbeid i Revsbotn. Paine skrev om samisk levevis, etnisitet og landrettigheter. 

## Referanser
Oksfjorden (Nordreisa)

**Oksfjorden** (kvensk: *[[Kvenske stedsnavn (Nordreisa)|Aksuvuono]]*, nordsamisk: *Ákšovuotna*) er en fjordarm på østsida av Reisafjorden i Nordreisa kommune i Troms. Fjorden har innløp mellom Årneset i nord og Klubben i sør og strekker seg fem kilometer østover til Oksfjordbotn. Like sørvest for Klubben går Straumfjorden sørover.

Bygdene Arneng og Hamn ligger på nordsida av fjorden. På sørsida er det bare spredte bosetninger. 

E6 går langs sørsida av fjorden inn til Oksfjordbotn, mens Fv359 går langs nordsida. 

På russisk har stedet blitt kalt *Okši Guba*.

## Referanser
Sandlandsfjorden

**Sandlandsfjorden** (også kalt *Søndre Bergsfjorden*) er en fjord på vestsida av øya Silda i Loppa kommune i Finnmark. Fjorden strekker seg 11 km sørover til Marøya i botn av fjorden. Fjorden har innløp mellom Marholmen i sørvest og Avløysinga i nordøst. Det er bare bosetninger på vestsida av fjorden og her ligger blant annet bygda Sandland. På østsida av Silda ligger Bergsfjorden.

Fv72 går langs vestsida av fjorden. 

## Referanser